לחיי הערבה

לחיי הערבה היא סדרת טלוויזיה ישראלית מסוגת הטלנובלה שמשולבת עם סיטקום ששודרה בערוץ הילדים בין השנים 2002 ל-2003. הסדרה הייתה פרודיה על סוגת הטלנובלות בכלל ועל הטלנובלה לחיי האהבה בפרט, כפי שמעיד שמהּ. הסדרה לעיתים אף שברה את הקיר הרביעי. סופי צדקה, ששיחקה את הדמות הראשית ב"לחיי האהבה", הופיעה כאורחת בכמה מפרקי הסדרה.

נכון לשנת 2024, ניתן לראות את הסדרה בשירות הצפייה BIGI ולעיתים בשירותי VOD שונים.

רקע
רוב פרקי הסדרה עוסקים בחגי ישראל, דבר שהביא לשידורים חוזרים רבים של הסדרה בזמנים המתאימים, גם שנים רבות לאחר שהסתיימה. ישנם גם פרקים העוסקים ב"ימות חול" ומספר פרקים קצרים שנעשו בשיתוף עם האגודה למלחמה בסרטן ועוסקים בהפסקת עישון.

הסדרה מגוללת את סיפורן של שתי משפחות הגרות בשכנות ביישוב "גבעת פדידה" באזור ירושלים: משפחת הדסי (שלמה, הדסה, שלומית ודקל) ומשפחת צירלר (י. ומנוחה). היחס בין המשפחות הוא ציני, מרושע ותחרותי ביותר.
הסדרה משתמשת באמצעים שונים (כמו זוויות צילום, זומים, מוזיקה ודיאלוג) כדי לשוות למתרחש נופך דרמטי ורציני יותר משהוא באמת, בניסיון לחקות וללעוג לטלנובלות ולדרמטיזצית-יתר שלרוב משוייכת אליהן.

פרקים

(הבהרה: הרשימה מסודרת לפי סדר הופעת הפרקים באתר BIGI, ולא לפי תאריך השידור המקורי)
מספר פרקשם הפרקתקציר1ראש השנהדודתו של צירלר נפטרת ומורישה לו מטע תפוחים. צירלר מחליט להשתמש במטע ולשווק תפוח בדבש לקראת ראש השנה. בעסק הוא משתף את משפחת הדסי וחקלאי בשם מוישיק, שנראה שכוונותיו אינן טהורות כפי שהוא אומר. לבסוף מתגלה שעורכת הדין הממונה על הצוואה התחזתה למוישיק וברחה עם הכסף לקאריביים.2סוכותמשפחת צירלר ומשפחת הדסי מתחרים בתחרות "הסוכה הכי יפה" בעיר שלהם, כאשר תוך כדי הדסה מעורבת בתאונה מפתיעה, שלמה מאבד את הזיכרון וצירלר מנסה לגנוב את קופסת הקישוטים של משפחת הדסי. מבחינה כרונולוגית, זהו הפרק הראשון ששודר.3חנוכהבחלומה של הדסה מגולל סיפור חנוכה עם טוויסט מודרני - יהודה המכבי, אנטיוכוס ומתתיהו מנסים להסתדר בימינו אנו עם טלפונים, טלוויזיות ועוד.4ימי חול 1 - הבלונדינית הסודית / צירלר נכסים / המסיבה5יום ללא עישוןתשדיר נגד עישון בשיתוף האגודה למלחמה בסרטן.6ימי חול 2 - המשפחה מספר 17פוריםמשפחת הדסי ומשפחת צירלר מתחרים ביניהם בתחרות התחפושות של "גבעת פדידה", כאשר חוצנים חוטפים את הדסה.8פסח - ההזמנהצירלר ומנוחה מבינים שבמהלך השנים הם איבדו את כל חבריהם ושבני משפחתם מוקיעים אותם - וכעת אין להם היכן להעביר את ליל הסדר. הם מחליטים להתארח אצל שלמה והדסה, אך העניינים מסתבכים כששלומית מגלה שהיא ואושר, בנם של הצירלרים, עוברים לגור יחד.9יום ללא עישוןתשדיר נגד עישון בשיתוף האגודה למלחמה בסרטן.10יום העצמאות - ולתפארת מדינת ישראלדקל מתעוור במהלך הנפת הדגל (תפקידו בצבא). משפחת הדסי עצמה יורדת מנכסיה עקב רוחב ליבו של שלמה. אושר מקים בית קפה ופליציה הדוגמנית הופכת להיות שותפתו. ישנה תחרות שבו הזוכה יזכה להשיא משואה ליום העצמאות בשם גבעת פדידה, בהר הרצל. וצירלר החולם לזכות בתחרות מנסה להסתדר בלי מנוחה, שנוסעת עם חבורת הזמר שלה לטיול מסביב לעולם ושולחת לו גלויות מצולמות.11שבועותאושר טס להודו ומשאיר את שלומית לבדה. אשכול, אח של מנוחה, משתחרר מהכלא ושלומית העצובה מתחילה איתו. סבתא הדסי מותירה למשפחה עיזת פלא, ומשפחת הדסי מחליטה להקים עסק לגבינות צאן - שצירלר מנסה לגנוב. האם צירלר יצליח במזימתו והאם שלומית תתחתן עם אשכול?12ימי חול 3 - דרושה ספרית / השוטר הטוב / בחירות13יום ללא עישוןתשדיר נגד עישון בשיתוף האגודה למלחמה בסרטן.14ט"ו בשבט - הקרב על היערגבעת פדידה סוערת בעקבות הצעה לבנות קניון על שטח יער שנמצא ביישוב. צירלר שרואה בכך הזדמנות לרווח כספי תומך בפתיחת הקניון, ואילו שלמה והדסה מתנגדים להרס הטבע שהקניון יגרום. בדרך להכרעה בסוגיה הדסה נעצרת על ידי המשטרה ומוצאת אהבת ילדות, צירלר חוטף התקף אלרגיה ומזייף חתימות, ודקל מתגייס לצה"ל ובעיקר למחאה שמארגן שלמה.15יום המשפחהתחרות בין משפחת הדסי למשפחת צירלר על המשפחה הכי טובה בגבעת פדידה. מנוחה מנסה להתקבל לתפקיד החזאית של גבעת פדידה. אושר, הפרוד משלומית (ללא הסבר עלילתי, מה שמסביר גם את היעדרותה מהסדרה) מביא חיות הביתה למורת רוחו של צירלר. צירלר עצמו מנהל רומן עם ראשת המועצה, מכיוון שהוא יודע שהיא המנחה של השעשועון, אך לדאבונו, ראשת המועצה שוברת את רגלה והיא מוחלפת בכוכבת צעירה (שרון דוראני). דקל מתכונן למבחן הנהיגה, כשמורה הנהיגה שלו מתאהב על הדרך בדודתו. הפרק שודר במקור בסוף קיץ 2002, ומבחינה כרונולוגית, זה הפרק שחותם את הסדרה.

דמויות
משפחת הדסי
שלמה הדסי (עודד מנשה): בעלה של הדסה ואביהם של שלומית ודקל.
הדסה הדסי (טל מוסרי): אשתו של שלמה ואמו של דקל. מנהלת מספרה. צמחונית. במקור מחדרה.
דקל הדסי (תום אבני): בנם של שלמה והדסה ואחיה של שלומית. שמיניסט ולאחר מכן חייל עורפי בצבא. אוהד את מכבי תל אביב בכדורגל. בפרק הראשון הוצג סיפור חייו באופן שונה לחלוטין ממה שהוצג בשאר הפרקים.
שלומית הדסי (עדי עזרוני): בתם של שלמה והדסה ואחותו של דקל. יצאה עם אושר למרות התנגדותם של הוריהם. בהמשך התארסה לאשכול, אך לבסוף נישאה לאושר, כשבפרק האחרון היא נפרדה ממנו באופן סופי, ולא צוין הסבר עלילתי לכך שדמותה לא מופיעה בפרק האחרון (עקב פרישתה של עזרוני עצמה מהערוץ באותה תקופה). מגישה ב"חדשות גבעת פדידה".

משפחת צירלר
י. צירלר (קובי מחט): בעלה של מנוחה ואביו של אושר. שכנם המעצבן, הקמצן והתככן של משפחת הדסי. רוב הזמן מובטל. ניהל רומן עם גילה. דמותו חרגה מהסדרה מספר פעמים והשתתפה בקטעים נוספים בערוץ הילדים.
מנוחה "מינוחה" צירלר (סיון ששון): אשתו של צירלר, אמו של אושר ואחותו הגדולה של אשכול.בעלה צירלר, קורא לה "מינוחה". לעיתים שותפה למזימותיו של בעלה ואף תומכת בו. חברה במקהלה העירונית.דמותה חרגה מהסדרה מספר פעמים והשתתפה בקטעים נוספים בערוץ הילדים.
אושר צירלר (מיקי גבע): בנם של צירלר ושל מנוחה. נסע לטיול בהודו ל-12 שנים. נישא לשלומית למרות התנגדותם של הוריהם, כשבפרק האחרון הוא כנראה נפרד ממנה סופית ושב לבית ההורים. שמו המקורי הוא אסף, שינה את שמו פעמים רבות, בין היתר לתאופיק, שליו ואושר.

אורחים
סופי צדקה:
דודה סטלה: דודתו של צירלר. מורישה לו מטע תפוחים.
מגישת חדשות בחלומה של הדסה.
גילה מונשיין: מתקשרת.
שושנה אלפוני.
דודה צילה.
סופי צדקה (בתפקיד עצמה).
גברת שאולי.
מינה צומח: מגישת "חדשות הגבעה".
ליאת אחירון:
עורכת דין: מימשה את צוואתה של דודה סטלה. התחזתה למוישיק הקיבוצניק.
שרה.
גילה שולץ: ראש מועצת גבעת פדידה. מנהלת רומן עם צירלר.
פליציה: דוגמנית ששוכרת את החדר של אושר. נכנסה כשותפה בבית הקפה של אושר.
יונה/יונית: נציגת מכירות. יצאה עם צירלר בעבר. קפטנית נבחרת המעודדות שבה הייתה חברה שלומית.
מיקי גבע:
מוישיק.
מגיש "בשידור חוקר".
יהודה המכבי.
מאוריצו הקוסם.
שרלי: המורה לנהיגה של דקל.
אלימלך נחשון: שוטר שחוקר את חטיפתה של הדסה.
רס"ר ישועה.
אשכול כהן: אחיה הקטן של מנוחה. השתחרר מבית הסוהר לאחר 15 שנים. מנהל ירקנייה. יצא עם שלומית.
בדוסה: מנהל מכולת.
מוטי בונדוש: קבלן.
אביב גפן.
סיון ששון:
שוטרת מושחתת.
אשבול: חברה של דקל. מתגלה כסוכנת סמויה.
רחלי: אחותה הגדולה של הדסה. שופטת בתחרות הסוכות.
טל מוסרי:
סבתא. אמן של הדסה ורחלי.
גדעון: מנהל הבנק של שלמה.
עודד מנשה:
מתתיהו הכהן.
חזי פרפרי: שחיין.
חיים צפניה: כדורגלן בית"ר גבעת פדידה.
שרון דוראני:
בוחנת באודישן ל"חזאי נולד".
המנחה של "משפחה מספר 1".
רודריגו גונזלס:
פיני: הטסטר של דקל.
ליצן מזמר.קובי מחט:
חסר בית בפארק.
דוב קדמון: כתב שטח ב"חדשות גבעת פדידה".תום אבני:
קצין בחיל האוויר.דנה מרמור:
קצינה בחיל האוויר.אורי חזקיה:
שומר בש.ג.
סוהר בבית הסוהר.

 קישורים חיצוניים 

 הערות שוליים 

קטגוריה:ערוץ הילדים
קטגוריה:סדרות טלוויזיה ישראליות שעלו לשידור בשנת 2002
קטגוריה:ערוץ הילדים: תוכניות וסדרות
קטגוריה:BIGI: תוכניות וסדרות
קטגוריה:סדרות טלוויזיה ישראליות